A Törvényszék (harmadik tanács) 2016. október 5‑i ítélete – European Children’s Fashion Association és Instituto de Economía Pública kontra EACEA

(T‑724/14. sz. ügy)

„Választottbírósági kikötés — A »Lifelong Learning (2007–2013)« cselekvési program keretében kötött támogatási szerződés — A »Brand & Merchandising manager for SMEs in the childrens’ product sector« projekt — Megsemmisítés iránti kereset — Keresettel meg nem támadható jogi aktus — Jogi aktus, amely tisztán szerződéses keretbe illeszkedik, amelytől elválaszthatatlan — Elfogadhatatlanság — Támogatható költségek — A kifizetett összegek visszatérítése — Könyvvizsgálói jelentés”

1. Bírósági eljárás — Kereset jogi alapja — A felperest, nem pedig az uniós bíróságot illető választás (vö. 30. pont)

2. Megsemmisítés iránti kereset — Valójában szerződéses jellegű jogvitára vonatkozó kereset — Az Oktatási, Audiovizuális és Kulturális Végrehajtó Ügynökség (EACEA) által kibocsátott előzetes tájékoztató levél és terhelési értesítés megsemmisítése — Az uniós bíróság hatáskörének hiánya — Elfogadhatatlanság (EUMSZ 263., EUMSZ 272. és EUMSZ 288. cikk) (vö. 33–37. pont)

3. Európai uniós jog — Elvek — Védelemhez való jog — Valamely uniós intézmény vagy szerv által indított közigazgatási eljárásokra való alkalmazás — Terjedelem — Szerződésből eredő követelések behajtására irányuló, európai alapokból támogatásban részesülő személlyel szembeni eljárásra való alkalmazás — Kizártság — Korlátok — A kontradiktórius eljárás elvének a könyvvizsgálati eljárás során való tiszteletben tartása (EUMSZ 272. cikk) (vö. 48. pont)

4. Bírósági eljárás — Keresetlevél — Alaki követelmények — A felhozott jogalapok rövid ismertetése — Absztrakt hivatkozás — Elfogadhatatlanság — A mellékletek összességére való hivatkozás — Elfogadhatatlanság (A Bíróság alapokmánya, 21. cikk, első bekezdés, és 53. cikk, első bekezdés; a Törvényszék eljárási szabályzata, 76. cikk, d) pont) (vö. 62. és 104. pont)

5. Bírósági eljárás — A Törvényszék előtt választottbírósági kikötés alapján történő keresetindítás — Jogalapok — Az indokolás hiánya vagy elégtelensége — Hatástalan jogalap — Elutasítás (EUMSZ 272. és EUMSZ 296. cikk) (vö. 69. pont)

6. Európai uniós jog — Elvek — Arányosság — Terjedelem — A szerződéses keretbe illeszkedő jogi aktusok uniós intézmények általi tiszteletben tartása (EUSZ 5. cikk, (4) bekezdés) (vö. 73. pont)

7. Bírósági eljárás — A Törvényszék előtt választottbírósági kikötés alapján történő keresetindítás — Jogalapok — A bizalomvédelem elvének megsértése — Hatástalan jogalap — Elutasítás (EUMSZ 272. cikk) (vö. 75–77. pont)

8. Bírósági eljárás — A Törvényszék előtt választottbírósági kikötés alapján történő keresetindítás — Jogalapok — Hatáskörrel való visszaélés — Hatástalan jogalap — Elutasítás (EUMSZ 263. és 272. cikk) (vö. 78. és 79. pont)

9. Az Európai Unió költségvetése — Uniós pénzügyi támogatás — A kedvezményezett kötelezettsége a támogatás feltételeinek tiszteletben tartására — Kizárólag a ténylegesen felmerült kiadásokra vonatkozó finanszírozás — A feltüntetett költségek valóságának igazolása — Hiány — Nem elszámolható költségek — Az Unió pénzügyi támogatásának tárgyát képező projektek megfelelő műszaki végrehajtása — Hatás hiánya (EUMSZ 317. cikk) (vö. 94. és 95. pont)

10. Bírósági eljárás — Új jogalapoknak az eljárás folyamán történő előterjesztése — Első alkalommal a válasz szakaszában felhozott, és nem valamely korábban felhozott jogalap kiegészítését képező jogalap — Elfogadhatatlanság (A Törvényszék eljárási szabályzata, 76. cikk, d) pont, és 84. cikk, (1) bekezdés) (vö. 110. és 112. pont)

11. Bírósági eljárás — A Törvényszék előtt választottbírósági kikötés alapján történő keresetindítás — Az oktatásra és képzésre vonatkozó projekt megvalósítására uniós pénzügyi támogatást odaítélő szerződés — szakértő kinevezése iránti kérelem a felmerült költségek igazolására — Elutasítás — A finanszírozási szerződés alapján a felperesre háruló bizonyítási teher (EUMSZ 272. cikk; a Törvényszék eljárási szabályzata, 68–70. pont) (vö. 137. pont)

Tárgy

Elsődlegesen az EUMSZ 272. cikkre alapított kérelem annak megállapítása iránt, hogy az első felperes nem köteles visszatéríteni a számára a „Brand & Merchandising manager for SMEs in the childrens’ product sector” elnevezésű projekt végrehajtása céljából megkötött szerződés alapján folyósított támogatásokat, és másodlagosan az EUMSZ 263. cikken alapuló kérelem egyrészt az EACEA 2014. augusztus 1‑jei előzetes tájékoztató levelének a megsemmisítése iránt, amely levél tájékoztatta az első felperest arról, hogy az említett projektre vonatkozó könyvvizsgálat nyomán vissza kell térítenie 82378,81 eurót, és másrészt a 3241401420. sz. terhelési értesítés megsemmisítése iránt, melyet az EACEA 2014. augusztus 5‑én bocsátott ki az említett összeg visszatéríttetése érdekében.

Rendelkező rész

1) A Törvényszék a keresetet elutasítja.